Medžiugorjė
Medžiugorjė (bosn. Međugorje, kroat. Međugorje, serb. Међугорје) – miestas vakarų Hercegovinoje prie Čitluko, 25 km į pietvakarius nuo Mostaro, netoli sienos su Kroatija. Miestas išgarsėjo 1981 m. birželio 24 d., kai šešetui Hercegovinos kroatų neva apsireiškė Švč. Mergelė Marija. Miestą gausiai lanko piligrimai iš viso pasaulio. Miestas įsikūręs apie 200 m virš jūros lygio, pasižymi švelniu viduržemio klimatu. Mieste gyvena kroatai, apsijungę į parapiją su penkiais aplinkiniais kaimais (Međugorje, Bijakovići, Vionica, Miletina, Šurmanci).